Ek wil baie baie dankie sê vir die heerlike warm slaap en welkom laat voel by Kambro. Ons waardeer julle mooi huisie waarin ons kon oornag, die lekker plaasbrood en die hout wat jul verskaf het. Jul gasvryheid word baie waardeer. Die lekker warm beddegoed was vir my wonderlik!!! Dankie dat ons ons vakansie op 'n hoogtepunt kon afsluit. Ons sal beslis weer 'n oornag by julle maak.
Ons verwagting is ver oortref in alle opsigte. Aangename en baie professionele mense in alle opsigte. Ons is baie goed ontvang en het 'n pragtige, skoon en goed toegeruste huisie gehad (Asbos). Kambro het ons die oggend al gebel om te hoor of hulle vir ons aandete moet regmaak. Ons het die lamskerrie opsie gekies en het dit baie geniet (afgelewer in ons huisie). Ons kon ons motor onderdak parkeer teenaan die huisie. Lekker stywe matrasse en genoeg nuwe beddegoed. Heerlik geslaap na die lang rit. Ons sal Kambro weer gebruik in die toekoms.
Die doel met hierdie e-pos is om jou te bedank vir jou vriendelikheid en gasvryheid tydens my en my broer se verblyf by julle Sondagaand. Ek was aangenaam verras met die verblyf en julle winkeltjie is pragtig! Baie dankie ook vir die heerlike aandete Sondagaand en ons het die Springbokpastei langs die pad geniet en was spyt dat ons nie meer as een geneem het nie! Baie sterkte vir julle en ons sal Kambro enige tyd aanbeveel.
Marguerite van Rensburg,
Suzane and the week 3 team,
Vriendelike, behulpsame diens en aangename verblyf wag op jou by Kambro. Kambro is gerieflik halfpad tussen Gauteng en Kaapstad geleë. Daar is baie gerieflike verblyfopsies vir kleiner groepe (twee mense) of 'n gesin. Baie welkom is die varsgebakte warm broodjie wat by jou verblyfplek afgelewer word teen vroegaand. Die swembad na 'n lang en warm rit deur die Karoo is ook uiters welkom.